Ward Cunningham. Xovard Kanningem (), yoki Uord Kanningem () 1949-yil 26-mayda tavllud topgan. Amerikalik dasturchi, wiki texnologiyasi ixtirochisi va ekstremal dasturlash sohasidagi yetuk shaxslardan biri hisoblanadi. Biografiyasi. Kanningem 1949-yil 26-mayda Indiana shtatining Michigan shahrida tug‘ilgan. U Indiana shtatining West Lafayette shahridagi Purdue universitetida bakalavr darajasini olgan. 1980-yillarning oxirida u wiki tushunchasini ishlab chiqa boshladi. U buni birinchi marta 1990-yillarning oʻrtalarida amalga oshirgan. 1995-yil 25-martda ushbu texnologiya asosida ishlaydigan dastur kodining „Portlend Sample Repository“ birinchi sayti ochilgan. Buning uchun birinchi WikiWikiWeb wiki-motori ishlab chiqilgan. Kanningem dvigatel nomini tanlashini Gonolulu xalqaro aeroporti xodimini esga olgani bilan izohladi, u unga aeroport terminallari o‘rtasida harakatlanadigan kichik avtobusdan wiki-wiki-dan foydalanishni maslahat bergan. Gavayi tilida „wiki“ soʻzi „tez“ degan maʼnoni anglatadi. Kanningem, shuningdek, foydalanuvchilarga maqolalarni iloji boricha tezroq tahrirlash va yaratish imkonini beruvchi dvigatel yasashni rejalashtirgan. Wiki — bu oʻz auditoriyasi tomonidan bevosita veb-brauzer yordamida birgalikda tahrirlangan va boshqariladigan gipermatnli nashr hisoblanadi. Odatda viki loyihaning mavzulari yoki koʻlami uchun bir nechta sahifalarni oʻz ichiga oladi hamda jamoatchilik uchun ochiq boʻlishi yoki tashkilot ichida ichki maʼlumotlar bazasini saqlash uchun foydalanish bilan cheklangan boʻlishi mumkin. Dasturchi 2003-yildan 2005-yil kuzigacha Microsoft korporatsiyasida ishlagan. 2005-yildan 2007-yilgacha — Eclipse Foundation direktori lavozimida faoliyat yuritgan. 2007-yildan hozirgi kungacha AboutUs kompaniyasining bosh muhandisi hisoblanadi.